ফুয়াদ নাসের বাবুর সুরে ফাহমিদা নবীর দেশের গান
ফাহমিদা নবীর গান মানেই ভিন্ন কিছু। তার রয়েছে আলাদা শ্রোতা। বছর-জুড়ে নতুন নতুন গান নিয়ে উপস্থিত হন তিনি। এবার একটি দেশের গানে কণ্ঠ দিয়েছেন জাতীয় চলচ্চিত্র পুরস্কারপ্রাপ্ত এই সংগীতশিল্পী।
তার গাওয়া দেশের গানটিতে সুর করেছেন ফুয়াদ নাসের বাবু। গানটির গীতিকার দেবাশীষ রায়।
এ বিষয়ে ফাহমিদা নবী দ্য ডেইলি স্টারকে বলেন, 'গানটির শিরোনাম "তার কি শুধু গল্প বলা"। কথাগুলো খুব সুন্দর। শ্রোতাদেরও মন ভরে যাবে।'
তিনি বলেন, 'ফুয়াদ নাসের বাবুর সুরে দেশের গান করে সত্যিই খুব ভালো লাগছে। অনেক দরদ দিয়ে সুর করেছেন। সবারই ভালো লাগবে।'
দেশের গান করা প্রসঙ্গে ফাহমিদা নবী বলেন, 'দেশের গান করতে সবসময়ই ভালো লাগে। দেশের গান করতে মনটাও টানে। এই গানের বেলায়ও তাই হয়েছে।'

ফাহমিদা নবীর গান মানেই ভিন্ন কিছু। তার রয়েছে আলাদা শ্রোতা। বছর-জুড়ে নতুন নতুন গান নিয়ে উপস্থিত হন তিনি। এবার একটি দেশের গানে কণ্ঠ দিয়েছেন জাতীয় চলচ্চিত্র পুরস্কারপ্রাপ্ত এই সংগীতশিল্পী।